Subject: Ohtlikuma lõhketöö kavandamise TEATIS - RB Harju II_2. lõik
From: "Arno Paikles" <[email-masked]>
To: <[email-masked]>, <[email-masked]>
Cc: <[email-masked]>, <[email-masked]>, <[email-masked]>, <[email-masked]>, <[email-masked]>
Date: Wed, 4 Feb 2026 10:49:02 +0200

TEATIS

Ettevõte Voglers Eesti OÜ esitas Tarbijakaitse ja Tehnilise Järelevalve 
Ametile (TTJA) taotluse lõhketöö loa saamiseks Harju maakonnas Rae vallas 
Assaku alevikus ja Lehmja külas Rail Baltic Harju II trassi 2. lõigu 
ehitamisel pinnase kobestamiseks lõhketöödega (piketid 11+200 kuni 11+700). 
Kuna lõhketööde ohuala piiridesse jäävad kolmandate isikute omandis olevad 
ehitised, on Lõhkematerjaliseaduse (edaspidi LMS) kohaselt tegemist 
ohtlikuma lõhketööga. Ohtlikumat lõhketööd võib teha loa alusel. Ohtlikuma 
lõhketöö loa väljastab TTJA.

LMS § 32 lõike 3 alusel teavitab Tarbijakaitse ja Tehnilise Järelevalve Amet 
kavandatavast lõhketööst, selle ohualast, planeeritavast ajast ja eesmärgist 
kohaliku omavalitsuse üksust. LMS § 32 lõike 4 alusel kaasab TTJA loa 
menetlusse kavandatava lõhketöö ohualasse jääva ehitise omaniku või tema 
esindaja ja võimaldab tal avaldada arvamust kavandatava lõhketöö kohta viie 
tööpäeva jooksul teate saamise päevast arvates.

Lõhketööde ohuala on lõhketööde projekti põhjal 50 m (vt Lisa 1). Lõhketööde 
toimumisel ajal ei tohi kõrvalised isikud ohualas viibida. Geoportaali 
andmetel jäävad lõhketööde ohualasse (50 m) järgnevad ehitised:
- Tallinn-Tartu-Võru-Luhamaa tee (Transpordiamet);
- Rae valla gaasitorustik (Adven Eesti AS);
- Elektriõhuliin 1-20kV (Elektrilevi OÜ);
- Sideehitus maismaal (Telia Eesti AS);
- Järveküla-Jüri tee (Transpordiamet);
- Vee- ja kanalisatsiooni survetorustikud (Elveso AS);
- Põrguvälja ja Elveso viaduktid (Transpordiamet).

Ohualasse jäävad objektid ohustatud pole, kuna rakendatakse lõhketööde 
mõjusid vähendavaid abinõusid (lõhkemattide kasutamine, vähendatud laengud). 
Tööde teostamisel Tallinn-Tartu maanteele lähemal kui 50 m on kavandatud 
lühiajaline (max 15 min) liikluse peatamine. Lõhkamist ei ole planeeritud 
survestatud gaasitrassile lähemal kui 20 m, ehitustööde käigus paigutatakse 
gaasitrass uude asukohta ning lõhketööd on planeeritud teostada gaasitrassi 
vahetus läheduses sel ajal, kui gaasitrass ei ole survestatud.

LMS § 32 lõige 5 sätestab, et TTJA hindab ohtlikuma lõhketöö võimalikke 
tagajärgi, arvestades kahjulike tagajärgede vältimiseks ettenähtud 
abinõusid, ning annab sellest lähtuvalt loa või keeldub loa andmisest 14 
tööpäeva jooksul nõuetekohase taotluse laekumise päevast arvates.

Arvamuse või küsimuste esitamiseks palun pöörduda hiljemalt 11.02.2026 
Tarbijakaitse ja Tehnilise Järelevalve Ameti poole e-posti teel kirjutades 
aadressile [email-masked]

Lugupidamisega,

	Arno Paikles
Tehnikaosakonna peaspetsialist
+372 667 2096 | [email-masked]
www.ttja.ee <http://www.ttja.ee/>  | Tarbijakaitse ja Tehnilise Järelevalve 
Amet
Endla tn 10A, 10122 Tallinn---

Kiri on saadetud väljastpoolt valitsemisala.  Ärge avage kirjaga kaasa 
tulnud linke või manuseid enne, kui olete saatja õigsuses ja sisu 
turvalisuses kindel.